# Cestná infraštruktúra v Chorvátsku
Cestná infraštruktúra v Chorvátsku pozostáva z diaľnic, štátnych, župných a lokálnych ciest. Rýchlostné cesty nemajú zvláštny štatút, sú stavané v rámci štátnych ciest.

## Štruktúra cestnej siete
Chorvátska cestná sieť používa podobnú štrukturalizáciu, ako všetky štáty bývalej Juhoslávie. Dominantné sú štátne cesty, čo je obdoba slovenských ciest I. triedy. Mnohé z nich však majú parametre ciest II. triedy na Slovensku. Cesty nižšej kategórie sú označované ako župné a lokálne cesty. Doplnkom k nim je pomerne dobre rozvinutá sieť diaľnic. 

### Diaľnice
Diaľnice sú označované predponou A- (od slova autocesta) a príslušným číslom. Smerové dopravné značenie je zelenej farby. V súčasnosti (2025) je v krajine 1 325 km diaľnic.
| Ťah    | Trasa                                                           | Dĺžka (km) | Dokončených (km) |
| ------ | --------------------------------------------------------------- | ---------- | ---------------- |
|        | Záhreb – Karlovac – Ogulin – Gospić – Zadar – Split – Dubrovnik | 554        | 483              |
|        | Krapina – Záhreb                                                | 61         | 61               |
|        | Bregana – Záhreb – Slavonski Brod – Lipovac                     | 307        | 307              |
|        | Goričan – Varaždin – Záhreb                                     | 97         | 97               |
|        | Beli Manastir – Đakovo – Osijek – Svilaj                        | 89         | 56               |
|        | Rijeka – Bosiljevo                                              | 81,5       | 81,5             |
|        | Rupa – Rijeka – Senj – Žuta Lokva                               | 99         | 34,4             |
|        | Rijeka – Pazin – Kanfanar (čiastočne polprofil)                 | 64         | 64               |
|        | Pula – Kanfanar – Umag (čiastočne polprofil)                    | 77         | 77               |
|        | Metković – Bosna a Hercegovina                                  | 9          | 9                |
|        | Záhreb – Sisak                                                  | 48         | 32,3             |
|        | Sveta Helena – Križevci – Koprivnica                            | 67         | 23 (ako )        |
|        | Vrbovec – Bjelovar – Virovitica                                 | 86         | 0                |
| Spolu: | Spolu:                                                          | 1745,5     | 1325,4           |


### Rýchlostné cesty
Rýchlostné cesty sú budované v rámci štátnych ciest a nesú označenia rovnaké ako štátne cesty (číslo na modrom podklade). Keďže v podstate ide o prestavané štátne cesty, nie sú nijako spoplatnené. Smerové dopravné značenie je modrej farby.
Nasledujúca tabuľka ponúka zoznam úsekov štátnych ciest určených na rozšírenie na rýchlostné cesty, resp. novovybudovaných rýchlostných ciest.
| Ťah    | Trasa                                                         | Dĺžka (km) | Dokončených (km) |
| ------ | ------------------------------------------------------------- | ---------- | ---------------- |
|        | Knin – Sinj – Križice – Dugopolje – Split                     | ?          | ?                |
|        | Varaždin – Ludbreg – Virovitica – Osijek – Vukovar – Ilok     | ?          | ?                |
|        | Virovitica – Daruvar – Okučani – Stara Gradiška               | ?          | ?                |
|        | Trogir – Split – Stobreč – Omiš                               | ?          | ?                |
|        | Opuzen – Slivno – Most Pelješac – Ston – Doli                 | ?          | ?                |
|        | Varaždin – Čakovec                                            | ?          | ?                |
|        | Zabok – Zlatar Bistrica – Breznički Hum                       | ?          | ?                |
|        | Zlatar Bistrica – Popovec                                     | ?          | ?                |
|        | Krapina – Varaždin                                            | ?          | ?                |
|        | Sisak – Staro Pračno                                          | ?          | ?                |
|        | Virovitica – Kutina                                           | ?          | ?                |
|        | Lužani – Pleternica                                           | ?          | ?                |
|        | Nova Gradiška – Požega – Pleternica – Našice – Donji Miholjac | ?          | ?                |
|        | Županja – Vinkovci                                            | ?          | ?                |
|        | Opatija – Lovran – Mošćenička Draga                           | ?          | ?                |
|        | Križišće – Novi Krčki most – Omišalj                          | ?          | ?                |
|        | Bisko – Čaporice – Trilj – Kamenjsko                          | 28,9 km    | ?                |
|        | Rijeka-Škurinje – Prístav Rijeka-zapad                        | 2,5 km     | ? km             |
|        | Prístav Rijeka-Brajdica – Vežica – Draga                      | 4,3 km     | 4,3 km           |
|        | Prístav Zadar-Gaženica – Babindub – Zadar 2 (A1)              | 17,6 km    | 17,6 km          |
|        | Ploče (A1) – Karamatići – Prístav Ploče                       | ?          | ?                |
|        | Udbina – Lovinac – Gornja Ploča                               | 13,2 km    | 13,2 km          |
|        | Zagvozd – Tunel Sveti Ilija – Baška Voda                      | 10,5 km    | ? km             |
|        | Šibenik – Tromilja – Drniš – Knin – Stromica                  | 8 km       | ?                |
| Spolu: | Spolu:                                                        | 85 km      | 36,5 km          |


### Štátne cesty
Štátne cesty sú obdoba ciest I. a čiastočne aj II. triedy na Slovensku. Sieť týchto ciest v Chorvátsku má celkovú dĺžku 6819,7 kilometra. Smerové dopravné značenie je žltej farby. 
Číselné označovanie pozostáva z jednej, dvoch alebo troch číslic podľa nasledujúcich pravidiel:
- čísla 1 až 9 sú vyhradené pre najdôležitejšie štátne cesty, ktoré sú súčasťou najvýznamnejších európskych ciest či koridorov
- čísla 20 až 70 nesú cesty, ktoré tvoria doplnkovú sieť k cestám s číslami 1 – 9
- číselný rad 100 – 199 je vyhradený pre štátne cesty nachádzajúce sa na ostrovoch
- číselný rad 200 – 299 je vyhradený pre cesty, ktoré spájajú hraničné priechody s ostatnými štátnymi cestami
- číselný rad 300 – 399 je vyhradený pre spojné cesty, ktoré pripájajú mestá na diaľničnú sieť alebo sieť štátnych ciest. Výnimku tu tvoria cesty D307 a D310
- číselný rad 400 – 499 je vyhradený pre spojné cesty, ktoré pripájajú prístavy a letiská na sieť štátnych ciest
- číselný rad 500 – 599 je vyhradený pre spojné cesty, ktoré spájajú dve rôzne štátne cesty. Výnimku tvoria cesty D503, ktorá spája prístav Biograd na Moru s diaľnicou A1 a D516, ktorá sa končí na hraničnou priechode do Čiernej Hory